open-index/open-wikipedia-markdown huggingface dataset:
Kilelér

**Kilelér** () on Kreikan kylä ja samanniminen kunta (Δήμος Κιλελέρ, *Dímos Kilelér*), joka sijaitsee Lárisan alueyksikössä Thessalian alueella. Koko kunnan pinta-ala on 975,3 neliökilometriä ja väkiluku 20&nbsp;854. Varsinaisen Kilelérin kylän väkiluku on 481 (vuonna 2011). Kunnan kuntakeskus on Níkaia.

Kylän turkkilaisperäisen nimen vanhempi muoto oli *Kioulelér* (Κιουλελέρ). Nimi muutettiin Kilelériksi vuonna 1912. Vuonna 1919 nimeksi muutettiin kreikkalainen *Kypséli* (Κυψέλη), mutta nimi Kilelér palautettiin vuonna 1985. Nykyinen Kilelérin kunta muodostui, kun Kilelér, Arménio, Krannónas, Níkaia ja Platýkampos yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Kilelérin kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Κιλελέρ. Kilelérin kunnan verkkosivut.
Humberto Delgado

**Humberto Da Silva Delgado** [ũˈbɛɾtu dɛɫˈɡadu] (5. toukokuuta 1906 Torres Novas, Portugali  – 13. helmikuuta 1965 Villanueva del Fresno, Espanja) oli portugalilainen kenraali ja poliitikko. Delgado oli alun perin António de Oliveira Salazarin diktatuurin innokas kannattaja, mutta toimittuaan Portugalin suurlähetystön sotilasattašeana Kanadassa ja Washingtonissa hän kääntyi tätä vastaan ja ryhtyi ajamaan demokratian palauttamista maahan. Toimiessaan Portugalin siviili-ilmailuviraston johtajana hän asettui ehdolle vuoden 1958 presidentinvaalissa, mutta sai vilpilliseksi väitetyssä ääntenlaskennassa vain 25 prosenttia äänistä ja hävisi diktatuurihallinnon ehdokkaalle, amiraali Américo Deus Tomásille. Delgado joutui hakemaan turvapaikkaa Brasilian Lissabonin-lähetystöstä ja siirtyi sitä kautta maanpakoon Brasiliaan, josta käsin hän vastusti Salazarin diktatuuria.

Vuonna 1961 Delgado järjesti portugalilaisen loistoristeilijä Santa Marian ryöstön, mikä toi Portugalin poliittisen opposition kymmeneksi päiväksi lehtien otsikoihin. Hänen asemansa vastarintaliikkeen johdossa kuitenkin heikkeni vuosi vuodelta. Syksyllä 1964 Delgadon tilalle asetettiin kuuden miehen ryhmä, minkä jälkeen Delgado ryhtyi valmistelemaan paluuta vastarintaliikkeen johtoon Portugalissa. 

Helmikuussa 1965 Delgado yritti palata Brasiliasta salaa Espanjan kautta Portugaliin, mutta Portugalin turvallisuuspoliisin PIDE:n agentit murhasivat hänet ja hänen sihteerinsä rouva Arajaris Camposin Villanueva del Fresnon kylässä, viiden kilometrin päästä Portugalin rajalta. 

Bruno De Almeida ohjasi vuonna 2012 elokuvan *[[Operação Outono]]*, joka kertoo Delgadon viimeisistä vaiheista hänen yrittäessään paluuta kotimaahansa.
 
## Lähteet
Palamás

**Palamás** () on Kreikan kaupunki ja samanniminen kunta (Δήμος Παλαμά, *Dímos Palamá*), joka sijaitsee Kardítsan alueyksikössä Thessalian alueella. Koko kunnan pinta-ala on 383,2 neliökilometriä ja väkiluku 16&nbsp;726. Varsinaisen Palamáksen kaupungin väkiluku on 5&nbsp;745 (vuonna 2011).

Palamás sijaitsee Thessalian keskiosissa. Nykyinen Palamáksen kunta muodostui, kun Palamás, Fýllo ja Séllana yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Palamáksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Παλαμά. Palamáksen kunnan verkkosivut.
Rígas Feraíos (kunta)

**Rígas Feraíos** ( eli Δήμος Ρήγα Φεραίου, *Dímos Ríga Feraíou*) on Kreikan kunta, joka sijaitsee Magnesian alueyksikössä Thessalian alueella. Kunnan pinta-ala on 549,8 neliökilometriä ja väkiluku 10&nbsp;922 (vuonna 2011). Kunnan kuntakeskus on Velestíno.

Rígas Feraíoksen kunta sijaitsee Thessalian itäosassa. Kunta syntyi, kun Ferés, Kárla ja Keramídi yhdistyivät vuoden 2011 alussa Kallikrates-suunnitelman mukaisesti. Kunta on nimetty Kreikan vapaussodan sankari Rígas Feraíoksen (Rígas Velestinlís) mukaan.

## Kunnan osat

Vuoden 2011 kuntauudistuksesta lähtien Rígas Feraíoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet
Pýli (Tríkala)

**Pýli** () on Kreikan kylä ja samanniminen kunta (Δήμος Πύλης, *Dímos Pýlis*), joka sijaitsee Tríkalan alueyksikössä Thessalian alueella. Koko kunnan pinta-ala on 747,7 neliökilometriä ja väkiluku 14&nbsp;343. Varsinaisen Pýlin kylän väkiluku on 1&nbsp;873 (vuonna 2011).

Pýli sijaitsee Thessalian länsiosassa. Nykyinen Pýlin kunta muodostui, kun Pýli, Aíthikes, Gómfoi, Myrófyllo, Neráida, Piáleia ja Píndos yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Pýlin kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Πύλης. Pýlin kunnan verkkosivut.
Skiáthos (kunta)

**Skiáthos** ( eli Δήμος Σκιάθου, *Dímos Skiáthou*) on Kreikan kunta, joka sijaitsee Sporadien alueyksikössä Thessalian alueella. Kunnan pinta-ala on 49,898 neliökilometriä ja väkiluku 6&nbsp;088 (vuonna 2011). Kunnan kuntakeskus on Skiáthoksen kaupunki eli Chóra.

Skiáthoksen kunta käsittää koko Skiáthoksen saaren. Sen lisäksi kuntaan kuuluvat pienemmät, asumattomat saaret Arkó, Aspronísi, Maragkós, Répi, Sideriádes, Tsougkriá ja Tsougkriáki. Saaret kuuluvat Sporadien saariryhmään ja sijaitsevat Egeanmeressä Pílion niemimaan ja Skópeloksen saaren välissä.

## Kunnan osat

Skiáthoksen kunta muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δήμος Σκιάθου . Skiáthoksen kunnan verkkosivut.
Skópelos (kunta)

**Skópelos** ( eli Δήμος Σκοπέλου, *Dímos Skopélou*) on Kreikan kunta, joka sijaitsee Sporadien alueyksikössä Thessalian alueella. Kunnan pinta-ala on 96,229 neliökilometriä ja väkiluku 4&nbsp;960 (vuonna 2011). Kunnan kuntakeskus on Skópelos.

Skópeloksen kunta käsittää koko Skópeloksen saaren. Sen lisäksi kuntaan kuuluvat pienemmät, asumattomat saaret Ágios Geórgios, Dasiá, Mikró ja Strongyló. Saaret kuuluvat Sporadien saariryhmään ja sijaitsevat Egeanmeressä Skiáthoksen ja Alónnisoksen saarten välissä.

## Kunnan osat

Skópeloksen kunta muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δήμος Σκοπέλου. Skópeloksen kunnan verkkosivut.
Týrnavos

**Týrnavos** () on Kreikan kaupunki ja samanniminen kunta (Δήμος Τυρνάβου, *Dímos Tyrnávou*), joka sijaitsee Lárisan alueyksikössä Thessalian alueella. Koko kunnan pinta-ala on 516,3 neliökilometriä ja väkiluku 25&nbsp;032. Varsinaisen Týrnavoksen kaupungin väkiluku on 11&nbsp;069 (vuonna 2011).

Týrnavoksen kaupunki sijaitsee Thessalian tasangolla hallintoalueen pohjoisosassa. Nykyinen Týrnavoksen kunta muodostui, kun Týrnavos ja Ampelónas yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Týrnavoksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Τυρνάβου. Týrnavoksen kunnan verkkosivut.
Will Poulter

**William Jack** "**Will**" **Poulter** (s. 28. tammikuuta 1993 Hammersmith, Lontoo) on englantilainen näyttelijä ja tuottaja. Hänet tunnetaan muun muassa rooleistaan elokuvissa *[[Son of Rambow]]* (2007), *[[Narnian tarinat: Kaspianin matka maailman ääriin]]* (2010), *[[Millerit]]* (2013), *[[Labyrintti (vuoden 2014 elokuva)|Labyrintti]]* (2014) *[[The Revenant]]* (2015), *[[Midsommar – loputon yö]]* (2019) ja *[[Guardians of the Galaxy Vol. 3]]* (2023).

Vuonna 2014 Poulter palkittiin nousevan tähden Baftalla.

## Lähteet

## Aiheesta muualla

*
Zagorá-Mourési

**Zagorá-Mourési** ( eli Δήμος Ζαγοράς-Μουρεσίου, *Dímos Zagorás-Mouresíou*) on Kreikan kunta, joka sijaitsee Magnesian alueyksikössä Thessalian alueella. Kunnan pinta-ala on 150,5 neliökilometriä ja väkiluku 5&nbsp;809 (vuonna 2011). Kunnan kuntakeskus on Zagorá.

Zagorá-Mourésin kunta sijaitsee Thessalian itäosassa Pílion niemimaan itärannikolla. Kunta syntyi, kun kunnat Mourési ja Zagorá yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Zagorá-Mourésin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet
St. Clair

**St. Clair** tai **Saint Clair** voi tarkoittaa:

## Paikkoja
*St. Clair, Kanadan Ontario
*St. Clair, joki Kanadassa
*Saint-Clair, Ranskan Ardèche
*Saint-Clair, Ranskan Lot
*Saint-Clair, Ranskan Tarn-et-Garonne
*Saint-Clair, Ranskan Vienne
*St. Clair, Yhdysvaltojen Michigan
*St. Clair, Yhdysvaltojen Minnesota
*Saint Claire, Yhdysvaltojen Missouri
*St. Clair, Yhdysvaltojen Pennsylvania
*St. Clairin piirikunta, neljä eri piirikuntaa

## Henkilöitä
*Arthur St. Clair (1737–1818), yhdysvaltalainen kenraali vapaussodan aikana
*Bob St. Clair (1931–2015), yhdysvaltalainen amerikkalaisen jalkapallon pelaaja
*Dayne St. Clair (s. 1997), kanadalainen jalkapallomaalivahti
*Malcolm St. Clair (1897–1952), yhdysvaltalainen ohjaaja
*Stephanie St. Clair (1897–1969), yhdysvaltalainen afrikkalaistaustainen gangsteri

## Muuta
*HMCS St. Clair, Kanadan laivaston alus
St. Clairin piirikunta

**St. Clairin piirikunta** on neljän piirikunnan nimi:

*St. Clairin piirikunta, Alabama
*St. Clairin piirikunta, Illinois
*St. Clairin piirikunta, Michigan
*St. Clairin piirikunta, Missouri
Johannes Dieckmann

**Johannes Dieckmann** (19. tammikuuta 1893  Fischerhude – 22. helmikuuta 1969 Berliini) oli saksalainen poliitikko, joka yleni korkealle Saksan demokraattisen tasavallan valtahierarkiassa. Hän toimi maan kansankamarin puhemiehenä sekä väliaikaisena presidenttinä 1949 ja uudelleen 1960.

Protestanttipapin poika Dieckmann opiskeli taloustiedettä ja filologiaa Berliinissä, Gießenissä, Göttingenissä ja Freiburgissa. Vuonna 1953 hän sai lakitieteen kunniatohtorin arvon Leipzigin yliopistossa.

Vuosina 1919–1933 hän oli Saksan kansanpuolueen (DVP) palveluksessa muun muassa toimittajana. Hitlerin valtakaudella Dieckmann toimi polttoainealan yrityksissä ja hiilitalousjärjestön johtajana, ja sodan jälkeen hän oli perustamassa Itä-Saksaan liberaalis-demokraattista puoluetta. Toimittuaan monissa hallintotehtävissä, muun muassa Saksin oikeusministerinä, Dieckmann sai nimityksen kansankamarin puhemieheksi. Tätä tehtävää hän hoiti vuodesta 1949 aina 1960-luvulle saakka.

## Lähteet

## Aiheesta muualla
Sofádes

**Sofádes** () on Kreikan kaupunki ja samanniminen kunta (Δήμος Σοφάδων, *Dímos Sofádon*), joka sijaitsee Kardítsan alueyksikössä Thessalian alueella. Koko kunnan pinta-ala on 728,8 neliökilometriä ja väkiluku 18&nbsp;864. Varsinaisen Sofádeen kaupungin väkiluku on 5&nbsp;556 (vuonna 2011).

Sofádes sijaitsee Thessalian eteläosassa. Nykyinen Sofádeen kunta muodostui, kun Sofádes, Árni, Menelaḯda, Rentína ja Tamásio yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Sofádeen kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Σοφάδων. Sofádeen kunnan verkkosivut.
Témpi (kunta)

**Témpi** () on Kreikan kylä ja samanniminen kunta (Δήμος Τεμπών, *Dímos Tempón*), joka sijaitsee Lárisan alueyksikössä Thessalian alueella. Koko kunnan pinta-ala on 577,0 neliökilometriä ja väkiluku 13&nbsp;712. Varsinaisen Témpin kylän väkiluku on 63 (vuonna 2011). Kunnan kuntakeskus on Makrychóri.

Témpin kylä ja kunta ovat saaneet nimensä kunnan alueella sijaitsevasta Témpin eli Tempen solasta. Témpin kunta syntyi, kun Ampelákia, Gónnoi, Káto Ólympos, Makrychóri ja Néssonas yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Témpin kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Τεμπών. Témpin kunnan verkkosivut.
Jevgeni Ossinovski

**Jevgeni Olegovitš Ossinovski** (, s. 15. maaliskuuta 1986 Kohtla-Järve) on virolainen poliitikko. Hän toimi Viron sosiaalidemokraattisen puolueen puheenjohtajana vuosina 2015–2019 ja Tallinnan kaupunginjohtajana vuosina 2024–2025. Aiemmin hän on ollut opetus- ja tiedeministerinä 2014–2015 sekä terveys- ja työministerinä 2015–2018. Ossinovski on Viron ensimmäinen venäläistaustainen ministeri neuvostoaikojen jälkeen. Riigikoguun Ossinovski valittiin ensimmäisen kerran vuoden 2011 vaaleissa.

## Poliittinen ura
Ossinovski valittiin opetusministeriksi Reformipuolueen Taavi Rõivasin muodostaessa hallituksen sosiaalidemokraattien kanssa maaliskuussa 2014. Ossinovskin vaikutuksesta vanhemman venäjänkielisen väestön kansalaisuuskokeen kielitaitovaatimuksia lievennettiin. Opetusministerinä hän myös kiinnitti huomiota venäjänkielisten koulujen vironkielisen opetuksen puutteisiin.

Maaliskuun 2015 vaalien jälkeen opetusministerin paikka meni Reformipuolueen Jürgen Ligille, joka oli aiemmin joutunut eroamaan edellisestä hallituksesta hyökättyään Ossinovskia vastaan keskustelussa sosiaalisessa mediassa.

Vaalien jälkeisen hallituksen muodostivat Reformipuolue, sosiaalidemokraatit ja Isänmaan ja Res Publican liitto. Hallituksen ensimmäisenä päivänä Ossinovski hiillosti pääministeri Taavi Rõivasta tämän otettua ministeriksi uuteen hallitukseen aiemmin Reformipuolueen rahoitusskandaalin vuoksi eroamaan joutuneen Kristen Michalin. Ossinovski oli myös ainoa hallituspuolueiden jäsen, joka ei tukenut Rõivasia pidättäytyen äänestämästä.

Ossinovski ilmoitti toukokuun 2015 alussa haastavansa kesäkuun alun puoluekokouksessa Sven Mikserin sosiaalidemokraattien puheenjohtajana. Ossinovski oli ilmaissut julkisesti tyytymättömyytensä hallituspuolueiden solmimaan koalitiosopimukseen, ja kertoi haluavansa avata sen muutoksille. Vain vähän ennen puoluekokousta Mikser ilmoitti vetäytyvänsä äänestyksestä, minkä jälkeen sosiaalidemokraatit valitsivat Ossinovskin puolueen uudeksi puheenjohtajaksi äänin 443–39.

Vuoden 2019 Riigikogun vaalien lähestyessä Ossinovski tiedotti huhtikuussa 2018 jättävänsä ministerintehtävät, jotta voisi keskittyä täysin puolueen toimintaan. Vaaleissa sosiaalidemokraatit kärsi tappion menettäen neljä paikkaa, minkä jälkeen Ossinovski kertoi astuvansa sivuun puolueen johdosta.

Huhtikuussa 2024 Ossinovski valittiin Tallinnan kaupunginjohtajaksi. Joulukuussa 2025 Ossinovskin seuraajaksi valittiin Peeter Raudsepp.

## Perhe ja koulutus
Ossinovski on venäläisen isän ja virolaisen äidin esikoislapsi. Hänen isänsä Oleg Ossinovski on Viron rikkaimpia liikemiehiä. Ossinovskilla on yhdessä puolisonsa Triinun kanssa kaksi lasta: marraskuussa 2014 syntynyt poika ja marraskuussa 2016 syntynyt tytär.

Ossinovski on suorittanut *Master of Science* -tutkinnon London School of Economicsissa sekä *Master of Arts* -tutkinnon mannermaisesta filosofiasta Warwickin yliopistossa. Hänellä on myös kandidaatin tutkinto filosofiasta Tarton yliopistossa. Hän puhuu venäjän ja viron lisäksi sujuvasti englantia ja jonkin verran ranskaa.

## Lähteet

## Aiheesta muualla
Lori-Ann Muenzer

**Lori-Ann Muenzer** (s. 21. toukokuuta 1966 Toronto) on kanadalainen ratapyöräilyn olympiavoittaja. Hän edusti aktiiviurallaan  Juventus Cycling Clubia ja Edmonton AB -seuraa. Hän on pituudeltaan 175&nbsp;cm.

Muenzer voitti Ateenan olympialaisissa 2004 kultaa eräajossa ja oli seitsemäs 500 metrin aika-ajossa. Sydneyn olympialaisissa 2000 hän sijoittui 500 metrin aika-ajossa 13:nneksi.

Muenzer saavutti MM-kilpailuissa eräajossa hopeaa 2000 ja pronssia 2001 ja 2004 sekä 500 metrin aika-ajossa hopeaa 2001. Kansainyhteisön kisoissa hän sai eräajossa hopeaa 2002 ja pronssia 1998 sekä 500 metrin aika-ajossa pronssia 2002.. 

## Lähteet
Aécio Neves

**Aécio Neves da Cunha** (s. 10. maaliskuuta 1960 Belo Horizonte) on brasilialainen ekonomi, poliitikko ja Brasilian sosiaalidemokraattisen puolueen presidentti. Neves toimi Minas Geraisin kuvernöörinä vuodet 2003-2010 ja kuuluu nykyisin maan senaattiin. 

Vuonna 2014 Neves oli puolueensa ehdokkaana presidentinvaaleissa. Entinen presidentti Fernando Henrique Cardoso nimitti hänet tähän tehtävään. Hän hävisi lokakuussa 2014 toisella kierroksella vaalit äärimmäisen niukasti istuvalle presidentille Dilma Rousseffille, joka sai 51 prosenttia annetuista äänistä. 

Aécio Neves on naimisissa ja hänellä on nykyisestä avioliitostaan kaksoset, jotka syntyivät syksyllä 2014.

## Lähteet

## Aiheesta muualla
Sorvali (Viipuri)

**Sorvali** (myös **Sorvalinsaari**, ) on Viipurinlahden saari ja samanniminen entinen Viipurin suomalainen kaupunginosa. Se sijaitsee suurikokoisemman Linnasaaren lounaispuolella, josta Sorvalin erottaa lähes umpeen maatunut Saunalahti. Lännessä saaren erottaa mantereesta Kivisillansalmi, jonka kautta kulkee Saimaan kanavalle johtava laivaväylä.

## Historia
Sorvalin maa-alueet kuuluivat alun perin Monrepos'n kartanolle, jonka omistaja paroni Ludwig Heinrich von Nicolay luovutti saaresta tonttimaata 1700-luvun lopulla. Vuonna 1798 saaren itäosaan perustettiin Sorvalin hautausmaa, jossa kaikilla kaupungin kirkkokunnilla ja etnisillä ryhmillä oli omat alueet. Hautausmaan ortodoksisessa osassa sijaitsi vuonna 1888 rakennettu Uspenskin kirkko, joka tuhoutui jatkosodassa. Sorvalin länsipuoli oli varattu sotilaskäyttöön ja sinne rakennettiin pieni linnoitus vuosina 1856–1866. Kasarmialue valmistui linnoituksen sisäpuolelle juuri ensimmäisen maailmansodan kynnyksellä. Tuolloin kaupunginosassa oli jo yli 2 000 asukasta. Sorvali kuului pitkään Viipurin maalaiskuntaan ja liitettiin osaksi kaupunkia vasta vuonna 1933.

Vuoden 1930 väestönlaskennassa Sorvalissa oli 3 496 asukasta, joista 3 268 oli suomenkielisiä, 20 ruotsinkielisiä ja 208 muunkielisiä.

Sorvalissa toimi myös menestynyt urheiluseura Sorvalin Veikot.

## Liikenne
Sorvalin saaren kautta oli vanhastaan kulkenut idästä päin läntisempään Suomeen johtanut maantie. Linnasaareen sen yhdisti pitkään saaren pohjoisosassa sijainnut kivisilta, kunnes vuonna 1868 itärannalle valmistui Sorvalin ja
Neitsytniemen välinen silta. Vuonna 1870 valmistunut Riihimäki–Pietari-rata kulki alun perin Sorvalin pohjoisosan kautta ja samalla saari sai myös oman pysäkin. Nykyään Sorvalissa ei enää ole rautatietä, mutta saaren läpi kulkee Viipurin keskustasta E18-valtatielle johtava maantie.

## Kirjallisuutta
*Järvinen, Ilmari: *Viipurin Sorvali*, Sorvalilaiset ry 1993. .

## Lähteet
Laurent Aïello

**Laurent Aïello** (s. 23. toukokuuta 1969 Fontenay-aux-Roses) on ranskalainen entinen kilpa-autoilija.

Aïello voitti vuonna 1998 Le Mansin 24 tunnin ajon tehdastallin Porschella yhdessä Allan McNishin sekä Stephane Ortellin kanssa. Seuraavana vuonna Aïello vei nimiinsä BTCC-sarjan mestaruuden ainoalla BTCC-kaudellaan.

Vuonna 2002 Aïello voitti Audilla DTM-sarjan mestaruuden. Hän lopetti aktiiviuransa kauden 2005 jälkeen.
Héctor Barberá

**Héctor Barberá Vall** (s. 2. marraskuuta 1986 Dos Aguas) on espanjalainen ratamoottoripyöräilijä.

Barberá debytoi 125-kuutioisten MM-sarjassa kaudella 2002. Kaudella 2003 hän sijoittui luokan kolmanneksi ja vuotta myöhemmin toiseksi. Hän siirtyi 250-kuutioisiin kaudeksi 2005 ja sijoittui MM-sarjassa toiseksi kaudella 2009. Kaudeksi 2010 hän siirtyi MotoGP-luokkaan, jossa hän ajoi muun muassa Avantia Racing -yksityistallin pyörällä. Kaudeksi 2018 hän siirtyi pienempään Moto2-luokkaan ja syksyllä 2018 Supersport-luokkaan.

## Lähteet

## Aiheesta muualla
Siniukonkorento

**Siniukonkorento** (*Aeshna juncea*) on ukonkorentoihin kuuluva sudenkorento, jota elää lähes koko Euraasiassa.

## Ulkonäkö ja koko

Siniukonkorento on ulkonäöltään erityisesti suo-, iso- ja rannikkoukonkorennon kaltainen. Eniten näistä siniukonkorento muistuttaa suoukonkorentoa ja vähiten rannikkoukonkorentoa. Lajeja ei välttämättä erota selkeästi yksittäisen tuntomerkin perusteella.

Korennon tumman keskiruumiin sivuilla on kaksi vaaleaa viivaa. Viivojen yhteenlaskettu leveys on tavallisesti niiden välisen alueen leveyttä pienempi. Useimmiten viivoista etummainen kapenee ylöspäin. Lajin päässä silmien taustapuolella on yleensä pienet keltaiset pilkut. Suoukonkorennolla ei ole näitä pilkkuja. Koiraalla on pieni ja teräväreunainen vaalea kuviointi takaruumiin kolmannessa jaokkeessa lähellä keskiruumista. Lajin naaras eroaa lähisukuisista lajeista myös perälisäkkeidensä perusteella. Ne ovat päältä katsoen kapeammat ja sivulta katsoen leveämmät kuin suoukonkorennon vastaavat.

Lajilla on 48–59 mm pitkä takaruumis, ja takasiipi on 41–50 mm pitkä. Koko erottaa lajin suurikokoisemmista iso- ja rannikkoukonkorennosta.

## Elintavat

Suomessa siniukonkorennon aikuisia yksilöitä tavataan kesäkuun puolivälistä lokakuun puoliväliin. Päälentoaika on heinäkuun alkupuolelta syyskuun alkuun.

Lajin yksilöillä on tapana saalistaa myöhäänkin iltaisin.

## Levinneisyys ja elinympäristö

Siniukonkorentoa elää laajalla alueella holarktisella alueella. Levinneisyysalue ulottuu Britanniasta Pohjois-Amerikkaan, jossa elää erillinen alalaji. Laji on Pohjois-Euroopassa, Siperiassa ja Pohjois-Amerikassa yleinen ja laajalle levinnyt. Keski- ja Etelä-Euroopassa se on harvinaisempi ja elää lähinnä vuoristoissa. Siniukonkorentoa tavataan hyvin yleisenä koko Suomessa.

Laji elää miltei minkälaisissa vesistöissä hyvänsä. Suomessa tavallisimpia elinympäristöjä ovat järvenlahdet ja suolammet, joilla on paljon kasvillisuutta.

## Lähteet

## Aiheesta muualla
* Siniukonkorento Korentowikissä
Augustus John

**Augustus Edwin John** (4. tammikuuta 1878 – 31. lokakuuta 1961)  oli walesilainen taidemaalari ja graafikko. Hän matkusteli Ranskassa, Hollannissa ja Belgiassa ja sai vaikutteita Rembrandtilta, El Grecolta ja postimpressionisteilta sekä Rubensilta. Johnista tuli arvostettu muotokuvamaalari. Hän maalasi 1920-luvulla muotokuvia aikansa kuuluisuuksista, kuten George Bernard Shaw’sta ja T. E. Lawrencesta. John opiskeli Slade School of Fine Artissa.

Johnilla oli värikäs persoonallisuus ja boheemi elämäntapa. Hän ihaili romanikulttuuria ja vietti aikaansa kierrellen romanien mukana Walesissa, Irlannissa ja Dorsetissa.

## Lähteet

## Aiheesta muualla
Kansanrintama (Ukraina)

**Kansanrintama** () on ukrainalainen puolue, jonka Arseni Jatsenjuk ja Oleksandr Turtšynov perustivat 31. maaliskuuta 2014. Puolue nousi 82 edustajallaan Ukrainan toiseksi suurimmaksi puolueeksi Ukrainan parlamenttivaaleissa 2014. Puolueesta oli tulossa keskeinen hallituspuolue ja sen puheenjohtaja Arseni Jatsenjukista maan pääministeri.

Ukrainan lokakuun 2014 ylimääräisissä parlamenttivaaleissa Kansanrintama-puolue ja Petro Porošenkon blokki saivat eniten ääniä. Valtakunnallisella listallaan Kansanrintama sai suurimman ääniosuuden (22,14 % annetuista äänistä)  ja enemmän kansanedustajia (64 edustajaa) kuin ääniosuudessa niukasti toiseksi jäänyt Petro Porošenkon blokki (21,82 % annetuista äänistä ja 63 edustajaa valtakunnalliselta listalta). Vaalipiireihin keskittynyt Porošenkon blokki keräsi kuitenkin vaalipiireistä huomattavasti enemmän kansanedustajia (Kansanrintama 18, Porošenkon blokki 69 kpl). Näin Kansanrintama jäi syksyllä 2014 valitun parlamentin toiseksi suurimmaksi puolueeksi yhteensä 82 kansanedustajallaan.

## Lähteet

## Aiheesta muualla
*Puolueen kotisivut 
*
Scott Dixon

**Scott Ronald Dixon** (s. 22. heinäkuuta 1980 Brisbane, Australia) on uusiseelantilainen kilpa-autoilija. Hän on ajanut vuodesta 2002 lähtien IndyCar-sarjassa Chip Ganassi Racing -tallissa, ja on sarjan kuusinkertainen mestari vuosilta 2003, 2008, 2013, 2015, 2018 ja 2020.

Legendaarisen Indy 500 -kilpailun Dixon on voittanut kerran, vuonna 2008. Daytonan 24 tunnin ajon Dixon on voittanut osana Ganassin tallia kahdesti, vuosina 2006 ja 2008. 

Dixon testasi Williams-tallin F1-autoa kolmen päivän ajan vuonna 2004.

Dixon on valittu kahdesti Uuden-Seelannin vuoden urheilijaksi, IndyCar-mestaruusvuosina 2008 ja 2013.

## Lähteet

## Aiheesta muualla
KK Pieno žvaigždės

**Krepšinio klubas Pieno žvaigždės** on liettualainen koripalloseura Pasvalysista. Se on pelannut Liettuan pääsarja LKL:ssä ja Baltian liigassa.

## Lähteet

## Aiheesta muualla
* Virallinen kotisivu 
* Pieno Zveigzdes Baltic Basketball League 
* Pieno Zvaigzdes Pasvalys basketball team eurobasket.com
Alex Tagliani

**Alexandre "Alex" Tagliani** (s. 18. lokakuuta 1973 Lachaie, Quebec) on kanadalainen kilpa-autoilija.

Tagliani on vuodesta 2000 lähtien ajanut IndyCar-sarjassa ja sen edeltäjässä ChampCar-sarjassa. ChampCarissa hän on voittanut yhden kilpailun kaudella 2004. 

Kaudella 2001 Saksan osakilpailussa Lausitzringillä Tagliani törmäsi täydellä vauhdilla radalla poikittain olleeseen Alex Zanardin autoon. Onnettomuuden seurauksena Zanardin molemmat jalat jouduttiin amputoimaan.

IndyCarin lisäksi Tagliani on kilpaillut myös NASCARin alemmissa luokissa, sekä muutaman kilpailun ajan V8 Supercars -sarjassa Australiassa.

## Lähteet
C. Douglas Dillon

**Clarence Douglas Dillon** (21. elokuuta 1909 Geneve, Sveitsi – 10. tammikuuta 2003 New York) oli yhdysvaltalainen republikaanipoliitikko ja diplomaatti. Hän toimi puoluekannastaan huolimatta maan valtiovarainministerinä demokraattipresidenttien John F. Kennedy ja Lyndon B. Johnson presidenttikausilla 1960-luvulla.

## Elämäkerta

Sveitsissä syntynyt Dillon sai jo nuorena perusteellisen koulutuksen finanssikysymyksissä, etenkin Yhdysvaltojen ja Euroopan välisistä talousasioissa. Toisen maailmansodan aikana hän palveli laivastossa. Sodan jälkeen presidentti Harry S. Truman käytti häntä neuvonantajanaan. Vuonna 1953 Dillon nimitettiin suurlähettilääksi Pariisiin ja vuonna 1958 ulkoministeriön alivaltiosihteeriksi (*undersecretary*) talouskysymyksissä. Vuosina 1961–1965 hän toimi valtiovarainministerinä, koska Kennedy katsoi ettei Dillon ollut osallistunut republikaanina puoluepoliittiseen toimintaan. 

C. Douglas Dillon oli varakkaan investointipankkiirin Clarence Dillonin poika ja mukana myös perheyrityksessä Dillon, Read & Co. Perheen sukujuuret juontavat Puolaan, josta isoisä Samuel Lapowski lähti köyhyyttä pakoon Amerikkaan. Clarence-isä otti sukunimekseen Dillon, joka oli hänen isoäitinsä tyttönimi ja edusti skottilaista aatelissukua.

C. Douglas Dillon toimi myös Metropolitan Museum of Art -taidemuseon johdossa. Hän oli naimisissa vuosina 1931–1982 Phyllis Chess Ellsworthin kanssa, ja he saivat kaksi tytärtä. Leskeksi jäätyään Dillon avioitui 1983 Susan Sagen kanssa.

## Lähteet
Shraddha Kapoor

**Shraddha Kapoor** (, marathiksi ja ; s. 3. maaliskuuta 1987 Bombay, Maharashtra, Intia) on intialainen näyttelijä ja laulaja, joka työskentelee hindinkielisissä elokuvissa. Hän kuuluu seuratuimpiin intialaisiin julkisuuden henkilöihin Instagramissa yli 56 miljoonalla seuraajallaan.

Kapoor aloitti uransa sivuroolilla ryöstöelokuvassa *[[Teen Patti (elokuva)|Teen Patti]]* (2010), ja näytteli ensimmäistä päärooliaan draamakomediassa *[[Luv Ka The End]]* (2011). Hän teki läpimurtonsa ja sai parhaan naispääosan Filmfare Awards -ehdokkuuden roolistaan menestyneessä romanttisessa draamassa *[[Aashiqui 2]]* (2013). Myöhemmin hän näytteli kriitikoiden ylistämässä draamassa *[[Haider (elokuva)|Haider]]* (2014). Hän näytteli menestyselokuvissa, trillerissä *[[Ek Villain]]* (2014), tanssielokuvassa *[[ABCD 2]]* (2015) ja toimintatrillerissä *[[Baaghi (vuoden 2016 elokuva)|Baaghi]]* (2016). Huonomman vastaanoton saaneiden elokuvien jälkeen hän näytteli tuottoisimmissa elokuvissaan, kauhukomediassa *[[Stree]]* (2018), toimintatrillerissä *[[Saaho]]* (2019) ja draamakomediassa *[[Chhichhore]]* (2019).

## Varhainen elämä
Kapoor on etniseltä taustaltaan isänsä puolelta punjabi ja äitinsä puolelta marathi. Kapoorin perheestä hänen vanhempansa Shakti Kapoor ja Shivangi Kapoor (o.s. Kolhapure), vanhempi veljensä Siddhanth Kapoor sekä tätinsä Padmini Kolhapure ja Tejaswini Kolhapure ovat näytelleet hindinkielisissä elokuvissa. Kapoor kävi koulunsa Jamnabai Narsee Schoolissa ja American School of Bombayssa. Hän aloitti opinnot Bostonin yliopistossa, mutta jätti ne kesken näyttelijän uran vuoksi.

## Filmografia

## Diskografia

## Palkinnot ja ehdokkuudet

## Lähteet

## Aiheesta muualla

* 
*
Tunnustus – kauneimmat balladit 1971–78

**Tunnustus – kauneimmat balladit 1971–78** on Jukka Kuoppamäen huhtikuussa 2013 julkaistu kokoelma-albumi. Se sisältää viisitoista levytystä 1970-luvulta sekä yhden uuden kappaleen, ”Tunnustus”. Se nousi Radio Suomen soittolistan kärkeen.

## Kappaleet

#
#
#
#
#
#
#
#
#
#
#
#
#
#
#
#

## Lähteet
*

### Viitteet
Phil Brown (alppihiihtäjä)

**Phil Brown** (s. 9. marraskuuta 1991) on kanadalainen alppihiihtäjä, joka edustaa Craigleith Ski Clubia.

Vuoden 2011 nuorten MM-kilpailuissa Crans-Montanassa Brown saavutti pronssia alppiyhdistetyssä. Schladmingin MM-kilpailuissa 2013 Brown sijoittui suurpujottelussa 35:nneksi. Sotšin olympialaisissa 2014 Brown sijoittui pujottelussa 20:nneksi ja suurpujottelussa 29:nneksi. Vailin / Beaver Creekin MM-kilpailuissa 2015 Brown saavutti hopeaa joukkuekilpailussa.

Brown kilpaili maailmancupissa ensimmäisen kerran Adelbodenin suurpujottelussa tammikuussa 2012. Maailmancupin pisteille hän pääsi ensimmäisen kerran Kranjska Goran suurpujottelussa maaliskuussa 2014 oltuaan 24:s. Parhaimmillaan hän on sijoittunut maailmancupissa 21:nneksi Söldenin suurpujottelussa lokakuussa 2014.

## Lähteet

## Aiheesta muualla
*Phil Brownin kotisivut
Ryan Stanton

**Ryan Stanton** (s. 20. heinäkuuta 1989) on kanadalainen jääkiekkoilija.

## Ura
### Junioriura
Ennen ammattilaistasolle siirtymistä Stanton pelasi juniorikiekkoa WHL-joukkue Moose Jaw Warriorsissa. Hän debytoi WHL:ssä Brandon Wheat Kingsiä vastaan 8. maaliskuuta 2006 16-vuotiaana. 11. joulukuuta 2009 Stantonille kirjattiin neljä maalisyöttöä, kun hänen joukkueensa voitti Edmonton Oil Kingsin peräti lukemin 11–2. Hän voitti Moose Jaw Warriorsin puolustajien pistepörssin 40 pisteellään.

### Ammattilaisura
12. maaliskuuta 2010 Chicago Blackhawks teki varaamattoman vapaan agentin Stantonin kanssa kolmen vuoden tulokassopimuksen. Stanton pelasi Blackhawksin AHL:ssä pelaavassa farmijoukkue Rockford IceHogsissa. IceHogsissa hän teki debyyttinsä 6. maaliskuuta 2012 Houston Aerosia vastaan. IceHogs voitti ottelun 3–1. Ensimmäinen piste AHL:ssä syntyi 10. maaliskuuta San Antonio Rampagea vastaan 4–2 -tappioon päättyneessä ottelussa. Ammattilaisuran ensimmäinen maali syntyi IceHogsin hävitessä 4–3 Chicago Wolvesille 23. helmikuuta 2011.

Kaudella 2010–2011 Stanton nimettiin IceHogsin eniten kehittyneeksi pelaajaksi. NHL-debyytti tapahtui seuraavalla kaudella 2012–2013 27. huhtikuuta 2013. Blackhawks voitti kaudella Stanley Cupin, mutta Stantonin pelattua vain yhden ottelun hänen nimeään ei kaiverrettu pokaaliin.

Blackhawks asetti Stantonin waiver -listalle ennen kauden 2013–2014 alkua, josta Vancouver Canucks hänet poimi 30. syyskuuta 2013. Stanton teki ensimmäisen NHL-maalinsa 17. lokakuuta 2013 Buffalo Sabresia vastaan.
Erling Kaas

**Erling Kaas** (19. elokuuta 1915 Oslo – 17. kesäkuuta 1996 Kööpenhamina) oli norjalainen yleisurheilija.

Hän osallistui olympialaisiin kahdesti, vuosina 1948 ja 1952 seiväshypyssä. Hän edusti klubi IK Tjalve Oslo.

Kaas oli kahdeksankertainen Norjan mestari seiväshypyssä (1939, 1946–1952) ja pronssimitalisti vuosilta 1937–1938. Hän oli Norjan ennätysmies seiväshypyssä vuosina 1939–1960.

Hän oli naimisissa tanskalaisen Birthen kanssa.

## Lähteet
Rudolf Schmid (ohjaskelkkailija)

**Rudolf Schmid** (21. maaliskuuta 1951 Liezen – 21. lokakuuta 2014 Oberwart) oli itävaltalainen ohjaskelkkailija ja olympiamitalisti. Hänen isoveljensä Manfred Schmid on saman lajin olympiavoittaja.

Schmid voitti parikelkkailun olympiapronssia Innsbruckissa 1976 ja sijoittui yksinkelkkailussa yhdeksänneksi. Sapporon talviolympialaisissa 1972 Schmid sijoittui yksinkelkkailussa 16:nneksi ja parikelkkailussa yhdeksänneksi. Lisäksi hän voitti useita himmeämpiä mitaleita lajin maailman- ja euroopanmestaruuskilpailuissa.

Schmid kuoli pyöräilyonnettomuudessa Oberwartissa 21. lokakuuta 2014, 63-vuotiaana.

## Lähteet
* Rudolf Schmid Bio, Stats and Results  Olympics at Sports-Reference.com 

### Viitteet
Jean-François Bérubé

**Jean-François Bérubé** (s. 13. heinäkuuta 1991) on kanadalainen jääkiekkoilija, joka pelaa NHL-joukkue Columbus Blue Jacketsin organisaatiossa. Hän on Los Angeles Kingsin neljännen kierroksen varaus .

## Pelaajaura
Ennen ammattilaisuransa alkua Bérubé pelasi QMJHL-joukkue Montreal Juniorsissa. Los Angeles Kings teki hänen kanssaan sopimuksen kesällä 2011. Bérubé pelasi Los Angelesin farmijoukkueissa ECHL- ja AHL-liigoissa neljä kautta, kunnes hän siirtyi New York Islandersin organisaatioon. Uransa ensimmäisen NHL-ottelun Bérubé pelasi lokakuussa 2010.

Kesällä 2017 Bérubé teki kaksivuotisen sopimuksen Chicago Blackhawksin kanssa. Hän pelasi sekä Blackhawksissa että seuran farmissa Rockford IceHogsissa. Heinäkuussa 2018 Chicago kauppasi Bérubén Columbus Blue Jacketsiin. Kaudella 2018–2019 Bérubé pelasi Columbuksen farmijoukkueessa Cleveland Monstersissa.

Kaudeksi 2019–2020 Bérubé teki sopimuksen Philadelphia Flyersin kanssa.
Vincent LoVerde

**Vincent LoVerde** (s. 14. huhtikuuta 1989) on yhdysvaltalainen jääkiekkoilija, joka pelaa AHL-joukkue Ontario Reignissa.

## Ura
9. tammikuuta 2013 LoVerde lainattiin ECHL-joukkue Ontario Reignistä ylemmäs AHL:ssä pelaavaan yhteistyöseura Manchester Monarchsiin.

21. elokuuta 2013 LoVerde teki yhden vuoden AHL-sopimuksen Monarchsin kanssa kaudeksi 2013–2014. Hän teki 70 pelissä 20 pistettä. 

16. toukokuuta 2014 LoVerde teki yksivuotisen sopimuksen Monarchsin NHL-yhteistyöseura Los Angeles Kingsin kanssa.

## Lähteet
All Souls College

**All Souls College** on yksi Oxfordin yliopiston 38 collegesta. Se kouluttaa ainoastaan jatko-opiskelijoita.

Collegen perustivat 1430-luvulla Canterburyn arkkipiispa Henry Chichele ja kuningas Henrik VI.

Collegen pääsykoe tunnetaan maailman vaikeimpana. Yksi osa siitä on ollut tehtävä, jossa kirjoitetaan yhden arkin essee, jonka aiheena on yksi sana. Eri vuosina aiheina on ollut esimerkiksi Harha, Tyyli, Kaaos, Armo, Viattomuus ja Vesi. College luopui yhden sanan esseetehtävästä vuonna 2010. Pääsykokeessa on edelleen neljä kolmetuntista tehtävää, joista kaksi liittyy hakijan ilmoittamaan pääaineeseen, ja kaksi mittaa yleistietoa. Näiden kokeiden perusteella valitaan vuosittain kaksi jatko-opiskelijaa, jotka saavat seitsemäksi vuodeksi stipendin ja collegen jäsenyyden, joka antaa mahdollisuuden työskennellä yhdessä oman alansa huippujen kanssa.

## Lähteet

## Aiheesta muualla
Nick Holden

**Nick Holden** (s. 15. toukokuuta 1987) on uransa lopettanut kanadalainen jääkiekkoilija, joka pelasi viimeisimmäksi NHL-seura Ottawa Senatorsissa.

## Ura
Holden pelasi juniorikiekkoa WHL-joukkue Chilliwack Bruinsissa sekä AJHL-joukkueissa Camrose Kodiaks ja Sherwood Park Crusaders.

Holden teki sopimuksen Columbus Blue Jacketsin kanssa varaamattomana pelaajana. Hän pelasi kaksi kautta AHL-joukkue Syracuse Crunchissa. NHL:ssä Holden debytoi Blue Jacketsissa kaudella 2010–2011, kun joukkue voitti 21. lokakuuta 2010 Anaheim Ducksin lukemin 3–1.

NHL:n työsulkukaudella 2012–2013 Holden pelasi Blue Jacketsissa kaksi peliä, mutta oli lopun kaudesta AHL-yhteistyöseura Springfield Falconsissa. Hän teki 73 Falconsissa pelaamassaan ottelussa yhdeksän maalia ja 39 pistettä.

5. heinäkuuta 2013 Holden lähti Blue Jacketsin organisaatiosta kahden vuoden sopimuksella Colorado Avalancheen. Ensimmäisen Coloradossa pelaamansa harjoitusleirin jälkeen Holden onnistui yllättäen lunastamaan itselleen paikan Avalanchen NHL-kokoonpanossa. Holden oli sivussa kauden 11 ensimmäisestä ottelusta ennen kuin teki debyyttinsä Avalanchessa joukkueen voittaessa Dallas Starsin jatkoajalla lukemin 3–2 2. marraskuuta 2013. Ensimmäisen NHL-maalinsa Holden teki Washington Capitalsia vastaan 10. marraskuuta 2013. Kyseessä oli Coloradon voittomaali 4–1-voittoon päättyneessä ottelussa. Holden onnistui vakiinnuttamaan paikkansa Avalanchen siniviivalla ja 18. tammikuuta pelatussa pelissä Nashville Predatorsia vastaan hän teki uransa piste-ennätyksen tehden kaksi maalia ja syöttäen yhden. Hän myös taklasi yhdeksän kertaa, mikä on joukkueen kaikkien aikojen ennätys. Edellisen kerran kolmeen pisteeseen ja yhdeksään taklaukseen oli pystynyt vuonna 2001 Atlanta Thrashersin Jiří Šlégr. Holden sijoittui Avalanchen toiseksi parhaaksi puolustajaksi viimeistellessään kymmenen maalia vain 54 pelissä. Pudotuspeleissä hän teki kolme maalia ja syötti yhden Avalanchen tiputtua ensimmäisellä kierroksella.

Holden teki Avalanchen kanssa kolmen vuoden mittaisen jatkosopimuksen 1. heinäkuuta 2014. 25. kesäkuuta 2016 hän siirtyi New York Rangersiin, joka antoi Avalanchelle vaihdossa neljännen kierroksen varausvuoron .

Holden siirtyi Rangersista 20. helmikuuta 2018 Boston Bruinsiin, joka antoi Rangersille vaihdossa puolustaja Rob O'Garan sekä kolmannen kierroksen varausvuoron .

## Lähteet
Rinnat Safin

**Rinnat Ibragimovitš Safin** (, 29. elokuuta 1940 Tatarstanin ASNT – 22. lokakuuta 2014) oli Neuvostoliittoa edustanut ampumahiihtäjä, olympiavoittaja ja maailmanmestari.

Safin voitti olympiakultaa Neuvostoliiton viestijoukkueessa Sapporossa 1972. Hän voitti viestissä lisäksi neljä maailmanmestaruutta ja yhden MM-hopean. Henkilökohtaisesta kilpailusta hän saavutti yhden MM-mitalin, hopean Zakopanesta 1969.

Safin kuoli vuonna 2014, 74-vuotiaana.

## Lähteet
* Rinnat Safin Bio, Stats and Results  Olympics at Sports-Reference.com 

### Viitteet
Tähtisarja – 30 suosikkia (Jukka Kuoppamäki)

**Tähtisarja – 30 suosikkia** on Jukka Kuoppamäen elokuussa 2013 ilmestynyt kahden CD-levyn kokoelma-albumi. Se kuuluu Warner Music Finlandin Tähtisarja – 30 suosikkia -sarjaan.

## Kappaleet

### CD 1
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#

## Lähteet
We Want More (kokoelma)

**We Want More** on samannimisen televisiosarjan pohjalta 7. marraskuuta 2014 julkaistu kokoelmalevy.
 Ohjelman myötä viisi aikanaan lopettanutta yhtyettä tekivät paluun lavoille ja äänittivät uudestaan kaksi vanhaa hittiään sekä yhden uuden kappaleen.

## Kappaleet
# Neon 2 – *Polku*
# Neon 2 – *Supernova*
# Neon 2 – *Kaunis*
# Don Huonot – *Sydänpuu*
# Don Huonot – *Suojelusenkeli*
# Don Huonot – *Salaisuus*
# Mascara – *Erittäin hyvä (ellei täydellinen)*
# Mascara – *Assanvessankassa*
# Mascara – *Tänään, tässä ja nyt*
# Miljoonasade – *Marraskuu*
# Miljoonasade – *Tulkoon rakkaus*
# Miljoonasade – *Tarpeelliset valheet*
# Kwan – *Padam*
# Kwan – *Shine*
# Kwan – *One Last Time*

## Lähteet
Walldorf (Baden)

**Walldorf** on kaupunki Lounais-Saksassa, Baden-Württembergin osavaltiossa. Walldorf tunnetaan erityisesti ohjelmistovalmistaja SAP:n pääkonttorista. Kesäkuun 2022 lopussa kaupungissa oli 15&nbsp;890 asukasta.

## Maantiede

Walldorf sijaitsee Rhein-Neckar-Kreisin piirikunnassa, 14 km Heidelbergistä etelään ja 30 km Mannheimista kaakkoon. Walldorfin naapurikunnat ovat Wiesloch, Sandhausen, Leimen, Nußloch, St. Leon-Rot ja Reilingen. Hockenheimringin moottoriurheilurata sijaitsee 10 kilometrin päässä Walldorfista.

## Historia

Walldorf mainittiin ensimmäisen kerran 20. lokakuuta 770 Lorschin luostarin asiakirjoissa nimellä *Waltdorf*. Arkeologisten löytöjen perusteella paikalla on asuttu paljon sitä aiemminkin.

Walldorf kuului Kurpfalziin, mutta siirtyi 1803 osaksi Badenia. Erityisesti Mannheimin ja Karlsruhen yhdistävän Rheintalbahn-rautatien rakentaminen 1843 auttoi Walldorfia taloudellisessa kasvussa. Vuonna 1901 Walldorf sai kaupunkioikeudet.

1950-luvulla aloitettiin 85 hehtaarin teollisuusalueen rakentaminen. Vuoteen 1969 mennessä siellä oli sijainnut jo noin 70 yritystä. Vuonna 1977 myös SAP muutti pääkonttorinsa sinne.

## Talous

Vielä 1800-luvun lopulla Walldorfin talous perustui maatalouteen, kuten tupakan, humalan ja parsan viljelyyn. Nykyään Walldorf on yksi Saksan vauraimmista kaupungeista, ja siellä on työpaikkoja jopa enemmän kuin asukkaita, noin 18&nbsp;500. Suurin työllistäjä on SAP, mutta myös painokoneyritys Heidelberger Druckmaschinen työllistää paljon ihmisiä.

## Kuuluisia asukkaita

Walldorfista on kotoisin John Jacob Astor (1754–1833), joka muutti nuorena Yhdysvaltoihin ja rikastui pääasiassa kiinteistöillä ja turkiskaupalla. Hän oli aikoinaan Yhdysvaltojen rikkain mies. Walldorfin ja John Jacob Astorin mukaan on nimetty myös New Yorkissa sijaitseva Waldorf-Astoria Hotel.

## Ystävyyskaupungit
Walldorfilla on kuusi ystävyyskaupunkia:
* Astoria, Yhdysvallat
* Saint-Max, Ranska
* Kırklareli, Turkki
* Freeport, Yhdysvallat
* Waldorf, Yhdysvallat
* Walldorf, Thüringen, Saksa

## Lähteet

## Aiheesta muualla

*Kaupungin verkkosivut
SSBS S-3

**SSBS S-3** (ransk. *Sol-Sol Balistique Stratégique*) on ranskalainen keskimatkan ohjus, joka laukaistiin siilosta. Se saapui vuonna 1980 korvaamaan vanhentuvaa, vuonna 1970 käyttöön tullutta SSBS S-2 ohjustyyppiä, jonka taistelukärjen teho oli 120 kilotonnia. Tämän strategisen ohjusaseen kehitystyöt aloitettiin vuonna 1973. S-3:n kantama on noin 3&nbsp;500 km, ja sen lämpöydinkärjen voimakkuus oli 1,2 megatonnia. Uuden ydinasesopimuksen myötä, Ranska joutui poistamaan keskimatkan ohjukset vuodesta 1996 alkaen. Ohjuksen ohjausjärjestelmä perustui inertiasuunnistukseen. Ohjuksen moottori oli kaksivaiheinen, kiinteää polttoainetta käyttävä rakettimoottori. Laukaisumassa oli 25&nbsp;800 kg. Ohjuksen halkaisija oli 1,5 metriä (150 cm) ja pituus 13,7 metriä. SSBS S-3 -ohjustyypin valmistaja on Aérospatiale.

Saman tyypin (TN60 ja TN61) ydinasekärjen jakoi myös laivaston ydinohjusase, M20, joka käytössä vuosina 1977 - 1991.

Tämän asetyypin korvasivat pitkän kantaman (n. 5&nbsp;000 km) strategiset MIRV-monikärkiohjukset. Ne voidaan laukaista ydinsukellusveneistä, joita Ranskan laivastolla on 4 kpl. M-45 on edelleen käytössä vielä 2020-luvun puolivälillä. M-51 ohjustyyppi lienee käytössä aina 2040- vuosikymmenelle saakka. Niissä yksi ohjus sisältää 6x 110 - 150 kT tehoista ydinkärkeä. Ohjuksia on 16 kpl aina yhtä venettä kohden. Toinen korvaaja on ASMP -ohjus. Nämä kaksi ovat Ranskan ainoat, 2010-luvun lopulla käytössä olevat ydinaseet.

## Lähteet

* Hogg, Ian: *Tykistö- ja ohjusaseet*. Karisto, Hämeenlinna, 2011. Suom. Petri Kortesuo. Alkuteos englanniksi, 2000: Amber Books Ltd. .
*Valitut Palat/Readers Digest: 11/1983. Fitchett, Joseph: *Ydinasekilvan kolmas mahti*. s. 35-40.

## Aiheesta muualla
*http://www.b14643.de/Spacerockets_1/West_Europe/SSBS-Diamant/Description/Frame.htm
Turtles-mutanttikilpikonnat (3. tuotantokausi)

Teini-ikäisten mutanttininjakilpikonnien 3.kauden jaksokuvaukset.

## Jaksoluettelo

### Beneath These Streets

### Turtles on Trial

### Attack of the 50-Foot Irma

### The Maltese Hamster

### Sky Turtles

### The Old Switcheroo

### Burne's Blues

### The Fifth Turtle

### Enter the Rat King

### Turtles at the Earth's Core

### April's Fool

### Attack of Big MACC

### The Ninja Sword of Nowhere

### 20,000 Leaks Under the City

### Take Me to Your Leader

### Four Musketurtles

### Turtles, Turtles Everywhere

### Cowabunga Shredhead

### Invasion of the Turtle Snatchers

### Camera Bugged

### Green With Jealousy

### Return of the Fly

### Casey Jones, Outlaw Hero

### Mutagen Monster

### Corporate Raiders from Dimension X

### Pizza by the Shred

### Super Rocksteady and Mighty Bebop

### Beware the Lotus

### Blast from the Past

### Leatherhead, Terror of the Swamp

### Michelangelo's Birthday

### Usagi Yojimbo

### Case of the Hot Kimono

### Usagi Come Home

### The Making of Metalhead

### Leatherhead Meets the Rat King

### The Turtle Terminator

### The Great Boldini

### The Missing Map

### The Gang's All Here

### The Grybyx

### Mr. Ogg Goes to Town

### Shredderville

### Bye Bye Fly

### The Big Rip-Off

### The Big Break-In

### The Big Blow Out

## Lähteet

* 
* 
* 
* 
* 
* 
* 
* 
* Turtles -mutanttikilpikonnat IMDB:ssä, viitattu 27.10.2014
* Turtles -mutanttikilpikonnat TV.com:ssa , viitattu 27.10.2014

## Aiheesta muualla
*Sarjan arvostelu Cinemassacre.com:issa (osa 1) 
*Sarjan arvostelu Cinemassacre.com:issa (osa 2) 
*Sarjan arvostelu Cinemassacre.com:issa (osa 3)
Austin Spurs

**Austin Spurs** on koripalloseura Texasin Cedar Parkista. Se pelaa D-liigassa ja toimii NBA-seura San Antonio Spursin farmijoukkueena.

Spurs varasi vuoden 2014 varaustilaisuudessa yhdysvaltalais-suomalaisen Erik Murphyn.

## Lähteet

## Aiheesta muualla
* Virallinen kotisivu
Viron kansallinen sinfoniaorkesteri

**Viron kansallinen sinfoniaorkesteri** (, *ERSO*) on Virossa toimiva vuonna 1926 perustettu sinfoniaorkesteri. Vuonna 2010 sen pääkapellimestariksi ja taiteelliseksi johtajaksi tuli Neeme Järvi. Aiempiin kapellimestareihin on lukeutunut Arvo Volmer. Orkesteri on levytyksillään saanut lukuisia palkintoja, kuten Grammyn vuonna 2004 Sibeliuksen kantaattien levytyksestä, joka julkaistiin Virgin Classics -levymerkillä ja jolla kapellimestarina toimi Paavo Järvi. Orkesteri sai Grammy-ehdokkuuden myös Frank Martinin *Golgotha*-oratorion levytyksestä Harmonia Mundilla. Orkesteri on levyttänyt myös monille muille levymerkeille; levytysten joukkoon kuuluu muun muassa Arvo Pärtin, Erkki-Sven Tüürin ja Eduard Tubinin teosten levytyksiä.

Viron kansallinen sinfoniaorkesteri on kiertänyt esiintymässä eri puolilla Eurooppaa, entisen Neuvostoliiton aluetta ja Yhdysvalloissa. Sen ohjelmisto ulottuu barokkimusiikista sen kantaesittämiin nykyteoksiin; orkesteri on esittänyt usein ensimmäisenä sellaisten virolaissäveltäjien kuin Pärtin, Tüürin, Tubinin, Eino Tambergin, Jaan Räätsin, Lepo Sumeran, Tõnu Kõrvitsin ja Helena Tulven teoksia. Festivaaleja, joilla orkesteri on esiintynyt, ovat olleet muiden muassa Tukholman Östersjöfestivalen ja Münchenin Europamusicale.

## Lähteet
Matkamiehen virsi

**Matkamiehen virsi** on Jukka Kuoppamäen syyskuussa 2013 julkaistu gospel-tyylinen albumi. Se on sisällöltään sama levy kuin kuukautta myöhemmin ilmestynyt *[[Joutukaa sielut]]* sillä erolla, että kyseessä on akustinen demo. Fanit olivat jo pitkään toivoneet Kuoppamäeltä akustista, trubaduurihenkistä albumia, kuullakseen kappaleet niin kuin Kuoppamäki esittää ne kirkkokonserteissaan.

Levy sisältää Kuoppamäen sävellyksiä Katekismuksen, Uuden testamentin ja virsikirjan teksteihin. Nimikappale ”Matkamiehen virsi” on omistettu Kuoppamäen pikkuveljelle, Mikko Kuoppamäelle. Päätösraita ”Feeniks” on syntynyt antamaan suomalaisille uskoa tulevaan yli kovien aikojen.

Albumin julkaisi Unja Gospel -yhtiö, joka on Unja Recordsin gospel-musiikkiin keskittynyt levymerkki.

## Kappaleet

#
#
#
#
#
#
#
#
#
#
#
#

## Lähteet
Dolbadarnin linna

**Dolbadarn** on keskiaikainen linna Walesin pohjoisosassa lähellä Snowdonia. Mitä luultavimmin sen rakennutti 1200-luvun alkupuolella suurinta osaa Walesista hallinnut Llywelyn Suuri. Llyn Peris -järven rannalla kohoavan kallioisen mäen laella seisova linna vartioi Eryrin vuoristoalueen läpäisevää Llanberisin solaa.

Llywelyn Suuren pojanpoika Llywelyn ap Gruffudd vangitsi isoveljensä Owainin vuonna 1255 keskinäisen valtataistelun seurauksena, ja perimätiedon mukaan tämä vietti vankeusvuotensa juuri Dolbadarnissa, kunnes pääsi vapaaksi vuonna 1277 Llywelynin kärsittyä ensimmäisen tappionsa Englannin Edvard I:tä vastaan. Llywelynin kuoltua muutamaa vuotta myöhemmin hänen toinen veljensä Dafydd yritti vielä jatkaa vastarintaa Dolbadarnista käsin, mutta vuonna 1283 englantilaiset vangitsivat ja teloittivat hänet. Edward I säilytti Dolbadarnin käytössä ja sitä kunnostettiin vielä 1303–1304, mutta sotahistoriallista merkitystä sillä ei enää ollut.

J. M. W. Turner on ikuistanut Dolbadarnin erääseen maalaukseensa, jonka etualalla Owain ap Gruffuddia talutetaan kohti vankeuttaan.

## Lähteet

## Aiheesta muualla

* Dolbadarn Cadw’n sivuilla